Rivista Biblika li toħroġ kull xahrejn mill-Kummissarjat ta' L-Art Imqaddsa tal-Provinċja Franġiskana Maltija Editorjal ta' Twannx Chircop ofm Ħsibijiet u proġetti Wara ż-żmien tas-Sajf li jġib miegħu waqfa mill-attività kważi kollha, u bir-raġun għax kemm minħabba s-sħana qawwija tas-Sajf ta' Malta kif ukoll il-bżonn li wieħed jistrieħ, erġajna ftaħna s-sena tal-Evanġelizzazzjoni. Fl-10 t'Ottubru bdejna mill-ġdid il-kors bibliku, li din is-sena minn dan l-istess xahar sa' Diċembru qed nistudjaw il-kotba Storiċi tal-Iskrittura. Dan il-kors qed jitmexxa minn Patri Guido Schembri ofm. il-konkorrenza kienet waħda inko- raġġanti, kemm fis-sezzjoni ta' filgħodu kif ukoll fis-sezzjoni ta' filgħaxija. Jidher ċar li hawn ħafna għatx għal għarfien iżjed sħiħ tal-Kelma t'Alla. Din hija ħaġa pożittiva ħafna u inħoss li bħala kummissarjat tal-Art Imqaddsa li nagħtu din il-formazzjoni Biblika għandu jkun l-ewwel dmir u impenn tagħna. F'dawn l-aħħar żminijiet, l-Art Imqaddsa qiegħda kon- tinwament tissemma fl-aħbarijiet minħabba s-sitwazzjoni diffiċli li teżisti. Għalina l-Insara, izda din l-Art Imqaddsa tfisser ħafna iżjed u għandha tifsira spiritwali wkoll minħabba li Ġesu wettaq is-salvazzjoni tagħna fiha. Din it- tifsira sfortunatament, ma hix magħrufa biżżejjed mill-parti kbira ta' l-insara. Għalhekk, jiena xtaqt fil-bidu tal-kariga tiegħi bħala Kummissarju ta' l-Art Imqaddsa, inniedi kam- panja jew sensiela ta' taħdidiet dwar l-Art Imqaddsa fil- parroċċi ta' Malta u Għawdex, dejjem bil-kunsens U l- għajnuna tal-kappillani. Nemmen li dan ikun wieħed mill- aħjar modi biex nissensibilizza lil ħutna l-Maltin dwar is- sbuħija ta' din l-Art ta' Ġesu, li minnha nistgħu nieħdu katekeżi ħajja għal ħajjitna. Dan ser nagħmlu bil-għajuna ta' l-ewwel membri tal-grupp 'Ħbieb tal-Art Imqaddsa' li bil-mod beda jaħdem u qed isib l-iskop tiegħu. F'din l-Art ta' Ġesu huwa żmien diffiċli għal kulħadd, kemm għalina l-Franġiskani bħala ħarriesa tal-postijiet qaddisa kif ukoll għall-insara tal-post, għax it-turiżmu u l- pellegrinaġġi għebu għal kollox. Rigward il-pellegrinaġġi nittama li s-sena d-dieħla jkun żmien aħjar fejn nistgħu inkomplu anke norganizzaw il-pellegrinaġġi lejn l-Art Imqaddsa, s'intendi b'xi tibdil imma li żguri jkompli jgħinuna nifhmu l-kobor u s-sbuħija ta' din l-art tal-grazzja. Din l-Art ta' Ġesu hija verament imbierka u kull min għamel l-esperjenza li jżurha ħassu fortunat w imbierek mill-Mulej. Nitolbu flimkien għax l-għaqda għandha l- qawwa għall-PAĊI. F'din il-ħarġa ser issibu diversi artikli bibliċi ta' Patri Marcello Ghirlando u wkoll bidu ta' sensiela dwar il-wasla tal-Franġiskani fl-Orjent miktuba minn Patri Noel Muscat. Imbagħad għandna wkoll artiklu dwar P. Gabriele M. Allegra ofm, appostlu tal-Kelma u fundatur ta' l-istudju Bibliku ta' Hong Kong li se jiġi pproklamat beatu dalwaqt. Nawgurawlkom qari tajjeb. L-ART IMQADDSA Settembru - Ottubru 2002 321 Kummissarjat ta' l-Art Imqaddsa - Malta Is-Sibt 1 ta' Diċembru mid-9.00am sa 12.00pm U mill-4.00pm sas-6.00pm Fil- KUMMISSARJAT TA' L-ART IMQADDSA 8 Triq Santa Luċija, Il-Belt. Ejjew u Niltaqgħu Flimkien e Ejjew ġeddu l-Abbonament fir-Rivista l-Art Imqaddsa e Roħs speċjali fuq Kotba Bibliċi tagħna u ta' l-Edizzjoni TAU e Ser ikun hemm għall-bejgħ Posters U Santi ta' l-Art Imqaddsa; il-Bambini ta' Betleħem; u diversi tifkiriet reliġjużi mill-Art Imqaddsa. e Ejjew iksbu l-informazzjoni għall-Pellegrinaġġi fl-Art Imqaddsa 2003 u għall-Korsijiet dwar l-Art Imqaddsa 2003. l Ejjew u Niltaqgħu Flimkien e Ġeddu t-tifkiriet tal-Pellegrinaġġ tagħkom ibqgħu flimkien magħna. Ħbieb ta' l-Art Imqaddsa: Nistennewkomi Fis-6.15 p.m. Niċċelebraw Quddiesa fil-Knisja Santa Marija ta' Ġesu (il-Belt) għall-bżonnijiet tal-Benefatturi ħajjin u mejtin tal-Missjoni ta' l-Art Imqaddsa 322 L-ART IMQADDSA Settembru - Ottubru 2002